CELEX: 52010PC0360
Language: bg
Date: 2010-07-05
Title: Предложение за Решение за Изпълнение на Съвета за даване на разрешение на Република Латвия да прилага мярка за дерогация от член 287 от Директива 2006/112/EО на Съвета относно общата система на данъка върху добавената стойност

|

52010PC0360

 Предложение за Решение за Изпълнение на Съвета за даване на разрешение на Република Латвия да прилага мярка за дерогация от член 287 от Директива 2006/112/EО на Съвета относно общата система на данъка върху добавената стойност  /* COM/2010/0360 окончателен - NLE 2010/0193 */  

	[pic] | ЕВРОПЕЙСКА КОМИСИЯ |Брюксел, 5.7.2010COM(2010)360 окончателен2010/0193 (NLE)Предложение заРЕШЕНИЕ ЗА ИЗПЪЛНЕНИЕ НА СЪВЕТАза даване на разрешение на Република Латвия да прилага мярка за дерогация от член 287 от Директива 2006/112/EО на Съвета относно общата система на данъка върху добавената стойностОБЯСНИТЕЛЕН МЕМОРАНДУМКонтекст на предложението |110 | Основания и цели на предложението В съответствие с член 395, параграф 1 от Директива 2006/112/ЕО от 28 ноември 2006 г. относно общата система на данъка върху добавената стойност (наричана по-долу „Директивата за ДДС“) Съветът, произнасяйки се с единодушие по предложение на Комисията, може да разреши на всяка държава-членка да прилага специални мерки за дерогация от разпоредбите на посочената директива с цел опростяване на процедурата за събиране на ДДС или за предотвратяване на определени форми на отклонение от данъчно облагане. С писмо, регистрирано в Генералния секретариат на Комисията на 17 февруари 2010 г., Латвия поиска разрешение да освободи данъчно задължените лица, чийто годишен оборот е не по-висок от 50 000 EUR. В съответствие с Член 395, параграф 2 от Директива 2006/112/ЕО на 4 май 2010 г. Комисията информира другите държави-членки за отправеното от Латвия искане. С писмо от 7 май 2010 г. Комисията съобщи на Латвия, че разполага с пълната информация, необходима за разглеждане на искането. |120 | Общ контекст Дял XII, глава 1 от Директивата за ДДС предвижда възможността държавите-членки да прилагат специални режими за малките предприятия, включително възможността да освобождават от облагане данъчно задължени лица, чийто годишен оборот е под определено равнище. Това освобождаване означава, че данъчно задълженото лице не е длъжно да начислява ДДС върху своите доставки и следователно не може да приспада ДДС върху получените доставки. Този таван на годишния оборот е различен при отделните държави-членки в зависимост по-специално от датата на присъединяването им към ЕС. За държавите-членки, които са се присъединили след 1 януари 1978 г., прагът за годишния оборот е определен в член 287 от Директивата за ДДС. Определеният за Латвия праг беше 17 200 EUR, което се равняваше на 10 000 LVL, изчислени по обменния курс в деня на присъединяването на страната (член 287, параграф 10 от Директивата за ДДС). Целта на искането на Латвия за дерогация е да бъде опростена системата за ДДС за малките предприятия чрез въвеждането на мярка за опростяване за данъчно задължени лица, чийто годишен оборот е не по-висок от 50 000 EUR. Тази мярка ще намали значително тежестта върху предприятията, отговарящи на условията за този режим, и ще ги освободи от голяма част от задълженията по общия режим за ДДС. Режимът ще има доброволен характер за данъчно задължените лица, а ако прагът бъде увеличен, Латвия очаква около 60 % от отговарящите на условията данъчно задължени лица (32 494 данъчно задължени лица през 2008 г.) да се възползват от мярката за опростяване. Съгласно изготвения от Латвия анализ, на декларациите по ДДС на икономическите оператори, обложени в рамките на планирания праг, нетният размер на дължимия от тези данъчно задължени лица ДДС в националния бюджет е отрицателно число. В резултат на това предлаганата мярка не би имала почти никакво отражение върху общия размер на приходите от ДДС, осъществени на етапа на етапа на крайното потребление. Дерогацията би била в сила до 31 декември 2013 г. или до влизането в сила на директива относно прага на годишния оборот, под който доставките на данъчно задълженото лице може да се освобождават от ДДС, която от двете дати настъпи по-рано. |130 | Съществуващи разпоредби в областта на предложението През 2004 г. Комисията направи предложение прагът на годишния оборот, който може да бъде прилаган от държавите-членки за освобождаване от ДДС на данъчно задължени лица (COM(2004) 728 окончателен), да бъде увеличен на 100 000 EUR. |141 | Съвместимост с другите политики и цели на Съюза Не се прилага. |Консултации със заинтересованите страни и оценка на въздействието |Консултация със заинтересованите страни |219 | Неприложимо. |Събиране и използване на експертни становища |229 | Не бяха необходими външни експертни становища. |230 | Оценка на въздействието Решението има за цел да въведе мярка за опростяване, която премахва голяма част от свързаните с ДДС задължения за предприятията, работещи с годишен оборот, не по-висок от 50 000 EUR, и следователно има потенциално положително въздействие. Поради малкия обхват на дерогацията и краткото ѝ приложение във времето, въздействието при всички случаи ще бъде ограничено. |Правни елементи на предложението |305 | Обобщение на предлаганите мерки Разрешаване на Латвия да приложи мярка за дерогация от Директива 2006/112/EО по отношение на въвеждането на мярка за опростяване за предприятия с годишен оборот, не по-висок от 50 000 EUR. |310 | Правно основание Член 395 от Директива 2006/112/ЕО от 28 ноември 2006 г. относно общата система на данъка върху добавената стойност. |329 | Принцип на субсидиарност Предложението попада в обхвата на изключителната компетентност на ЕС. Следователно принципът на субсидиарност не се прилага. |Принцип на пропорционалност Настоящото предложение е в съответствие с принципа на пропорционалност поради следната(ите) причина(и). |331 | Решението засяга даване на разрешение на държава-членка по нейно искане и не представлява задължение. |332 | Предвид ограничения обхват на дерогацията специалната мярка е пропорционална на преследваната цел. |Избор на инструменти |341 | Предлагани инструменти: Решение. |342 | Други средства не биха били подходящи поради следните причини. Съгласно член 395 от Директива 2006/112/EО относно общата система на данъка върху добавената стойност дерогация от общите правила за ДДС е възможна единствено с разрешение от Съвета, който трябва да се произнесе единодушно по предложение на Комисията. Поради факта, че може да бъде предназначено за отделна държава-членка, решение на Съвета е най-подходящият инструмент. |Отражение върху бюджета |409 | Предложението няма отражение върху бюджета на Съюза. |Допълнителна информация |Преглед/преразглеждане/клауза за изтичане на срока на действие |533 | Предложението включва клауза за изтичане на срока на действие. |E-3141 |2010/0193 (NLE)Предложение заРЕШЕНИЕ ЗА ИЗПЪЛНЕНИЕ НА СЪВЕТАза даване на разрешение на Република Латвия да прилага мярка за дерогация от член 287 от Директива 2006/112/EО на Съвета относно общата система на данъка върху добавената стойностСЪВЕТЪТ НА ЕВРОПЕЙСКИЯ СЪЮЗ,като взе предвид Договора за функционирането на Европейския съюз,като взе предвид Директива 2006/112/ЕО на Съвета от 28 ноември 2006 г. относно общата система на данъка върху добавената стойност[1], и по-специално член 395, параграф 1 от нея,като взе предвид предложението на Комисията,като има предвид, че:1.  С писмо, регистрирано в Генералния секретариат на Комисията на 17 февруари 2010 г., Латвия поиска разрешение за мярка за дерогация от член 287, параграф 10 от Директива 2006/112/EО, за да освободи данъчно задължените лица, чийто годишен оборот е не по-висок от 50 000 EUR. Това ще освободи тези данъчно задължени лица от определени или от всички свързани с ДДС задължения, посочени в дял XI, глави 2—6 от Директивата за ДДС.2.  В съответствие с член 395, параграф 2 от Директива 2006/112/ЕО на 4 май 2010 г. Комисията информира другите държави-членки за отправеното от Латвия искане. С писмо от 7 май 2010 г. Комисията съобщи на Латвия, че разполага с пълната информация, необходима за разглеждане на искането.3.  Държавите-членки вече могат да прилагат специален режим за малките предприятия съгласно дял XII от Директивата за ДДС. Тази мярка представлява дерогация от дял XII от Директивата за ДДС само дотолкова, доколкото прагът на годишния оборот на данъчно задълженото лице за този режим е по-висок от разрешения понастоящем праг за Латвия съгласно член 287, параграф 10 от Директива 2006/112/ЕО от 17 200 EUR.4.  Един по-висок праг може значително да намали свързаните с ДДС задължения на най-малките предприятия, а доброволният му характер за данъчно задължените лица позволява на предприятията да изберат общия режим за ДДС.5.  В предложението си от 29 октомври 2004 г.[2] за Директива за опростяване на свързаните с ДДС задължения Комисията включи разпоредби, с които на държавите-членки се разрешава да определят таван за годишния оборот за режима на освобождаване от ДДС, като този таван може да бъде до 100 000 EUR или равностойността в национална валута и се допуска неговото ежегодно актуализиране. Представеното от Латвия искане е в съответствие с това предложение.6.  Дерогацията няма да има никакво въздействие върху собствените ресурси на Европейските общности, формирани от данъка върху добавената стойност,ПРИЕ НАСТОЯЩОТО РЕШЕНИЕ:Член 1Чрез дерогация от член 287, параграф 10 от Директива 2006/112/ЕО на Република Латвия се разрешава да освободи от ДДС данъчно задължените лица, чийто годишен оборот е не по-висок от равностойността в национална валута на 50 000 EUR по обменния курс в деня на присъединяването на страната.Член 2Срокът на разрешението изтича на датата на влизане в сила на Директива за изменение на таваните на годишния оборот, под които данъчно задължените лица могат да бъдат освободени от ДДС, или на 31 декември 2013 г., която от двете дати настъпи по-рано.Член 3Адресат на настоящото решение е Република Латвия.Съставено в Брюксел на […] година.За СъветаПредседател [1] OВ L 347, 11.12.2006 г., стр. 1.[2] COM(2004) 728 окончателен (ОВ C 24, 29.1.2005 г., стр.8).